Föstudaginn 29. nóvember buðu væntanlegir útskriftarnemendur til hátíðar á sal þegar komið var að dimissio þessa önnina . Þá kveður útskriftarhópurinn kennara og nemendur skólans með ýmis konar uppákomum . Að þessu sinni var hópurinn klæddur eins og hirðfífl . Fyrst var verðlaunaafhending en þar fékk útskriftarhópurinn langþráð tækifæri til að veita kennurum sínum viðurkenningar fyrir frammistöðu sína . Þar komu m.a. við sögu kóngur og drottning skólans , ástríðufyllsti kennarinn og fleiri . Hápunkturinn var svo þegar besti kennarinn var valinn og þar varð Anna Rún Jóhannsdóttir sálfræðikennari fyrir valinu að þessu sinni . Það er orðin hefð fyrir því að á dimissio sé boðið upp á stuttmynd um lífið í skólanum og þar var m.a. fjallað um mötuneytið og langar göngiferðir . Kvöldið áður var boðið upp á skemmtun á sal þar sem útskriftarnemendur og starfsfólk skólans hittust og gerðu sér glaðan dag . Boðið var upp á veitingar og nemendur skipulögðu leiki þar sem mikið gekk á .